b'\n_START_ARTICLE_\nEntre Rioso provincija\n_START_SECTION_\nGeografija\n_START_PARAGRAPH_\nBeveik visas Entre Rioso provincijos pavir\xc5\xa1ius \xe2\x80\x93 plyna \xc5\xbeemuma, retai pakylanti vir\xc5\xa1 100 m. \xc5\xa0iaurin\xc4\x97je dalyje klimatas subtropinis, pietin\xc4\x97je \xe2\x80\x93 vidutini\xc5\xb3 platum\xc5\xb3. Vyrauja v\xc4\x97jai nuo Atlanto vandenyno, ta\xc4\x8diau b\xc5\xabna ir vietini\xc5\xb3 v\xc4\x97j\xc5\xb3, pavyzd\xc5\xbeiui, Pampero (\xc5\xa1altas ir stiprus pietvakari\xc5\xb3 v\xc4\x97jas). Vidutinis metinis krituli\xc5\xb3 kiekis 900 mm. Vidutin\xc4\x97 vasaros sezono (lapkritis \xe2\x80\x93 kovas) temperat\xc5\xabra 20\xc2\xa0\xc2\xb0C, \xc5\xbeiemos 10\xe2\x80\x9313\xc2\xa0\xc2\xb0C. Provincijos pavadinimas Entre R\xc3\xados rei\xc5\xa1kia \xe2\x80\x9etarp upi\xc5\xb3\xe2\x80\x9c. Visu vakariniu ir pietiniu Entre Rioso pakra\xc5\xa1\xc4\x8diu teka Paranos up\xc4\x97, rytiniu \xe2\x80\x93 Urugvajaus up\xc4\x97, \xc5\xa1iauriniu \xe2\x80\x93 Guajkiraro up\xc4\x97. Provincijos viduje taip pat gausu upi\xc5\xb3 (Gualeguajus, Felicianas, Nogoja), o pietin\xc4\x97je dalyje (Paranos deltoje) \xe2\x80\x93 e\xc5\xbeer\xc5\xb3, pelki\xc5\xb3, upini\xc5\xb3 sal\xc5\xb3. Yra 2 nacionaliniai parkai: El Palmaro ir Deimant\xc5\xb3 (Diamante).\n_START_SECTION_\nEkonomika\n_START_PARAGRAPH_\n\xc5\xbdem\xc4\x97s \xc5\xabkyje vyrauja ry\xc5\xbei\xc5\xb3 auginimas (60\xc2\xa0% \xc5\xa1alies produkcijos). Taip pat auginamos sojos, kvie\xc4\x8diai, citrusai (16\xc2\xa0% \xc5\xa1alies produkcijos). Galvij\xc5\xb3 (4,5 mil. vnt.) ir avi\xc5\xb3 auginimas. Pauk\xc5\xa1tininkyst\xc4\x97 (37\xc2\xa0% pirmar\xc5\xab\xc5\xa1i\xc5\xb3 kiau\xc5\xa1ini\xc5\xb3 produkcijos). Bitininkyst\xc4\x97. Maisto, medienos apdirbimo, chemijos, ma\xc5\xa1in\xc5\xb3, metalurgijos pramon\xc4\x97.'